**EELNÕU 2023/209**

 **KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

MÄÄRUS

### 30. november 2023 nr

Viljandi Linnavolikogu 25.01.2012 määruse nr 107

„Viljandi Spordikeskuse põhimääruse kinnitamine“ kehtetuks tunnistamine

Määrus kehtestatakse Viljandi linna põhimääruse § 39 lõike 2 alusel.

1. Tunnistada kehtetuks Viljandi Linnavolikogu 25.01.2012 määrus nr 107 „Viljandi Spordikeskuse põhimääruse kinnitamine“.
2. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja(d): Vilja Volmer-Martinson

**Esitatud:** 13.11.2023

**Esitaja:** Viljandi Linnavalitsus **Ettekandja:** Tonio Tamra

**Lk arv:** 2

**Hääletamine:** koosseisu häälteenamus/poolthäälteenamus/nõudmisel

Seletuskiri

**Viljandi Spordikeskuse põhimääruse kehtetuks tunnistamine**

Eelnõu eesmärk on Viljandi Spordikeskuse põhimääruse kehtetuks tunnistamine, et põhimäärusesse saaks sisse viia vajalikke muudatusi.

Määrus on koostatud Viljandi linna põhimääruse alusel:

§ 39. Linna ametiasutuse hallatavad asutused

(2) Põhimääruse kinnitab ja seda muudab linnavalitsus.

Antud eelnõuga tunnistatakse Viljandi Spordikeskuse hetkel kehtiv põhimäärus kehtetuks. Kehtetuks tunnistamise vajadus tuleneb linna ametiasutuste hallatavate asutuste põhimääruste kinnitamise pädevuse liikumisest volikogult linnavalitsusele. Sellest tulenevalt on enne linnavalitsuse poolt uue muudatustega põhimääruse kinnitamist vaja volikogu poolt eelmine kehtetuks tunnistada.

Spordikeskuse põhimääruse muutmine on ette võetud vajadusest viia see kooskõlla Viljandi linna põhimäärusega.

Spordikeskuse hetkel kehtiva põhimääruse alusel on Spordikeskuse struktuuri muutmise ja kinnitamise õigus Spordikeskuse juhatajal. Viljandi linna põhimääruse järgi on see õigus liikunud allasutuse juhilt linnavalitsusele (Viljandi linna põhimäärus § 30 lõige 3).

Samuti on hetkel kehtiva põhimääruse alusel Spordikeskuse juhataja ametist vabastamise otsus linnapea ainupädevus, kuid Viljandi linna põhimääruse alusel on see õigus liikunud linnapealt linnavalitsusele (Viljandi linna põhimäärus § 30 lõige 4).

Spordikeskuse põhimäärusest puudus siiani Spordikeskuse haldusalas olevate objektide ja rajatiste loetelu. Uude põhimäärusesse on see lisatud.

Tegevuse eesmärkidele on lisatud:

4) teeb koostööd teiste spordiasutuste ning muude organisatsioonidega;

5) nõustab sporditegevust, pakub võimalusi sportlike võimete ja oskuste arenguks;

6) korraldab asutuse kasutuses oleva linnavara hooldamist, kasutamist ja arendamist;

7) osutab oma põhitegevusega seotud teenuseid.

Tehtud on veel väiksemaid sõnalisi muudatusi.

Eelnõule on lisatud Viljandi Spordikeskuse muudetud põhimääruse projekt.

Rahalist kulu ega tulu antud määruse kehtetuks tunnistamisega Viljandi linnale ei kaasne.

(allkirjastatud digitaalselt)

Vilja Volmer-Martinson

kultuuri- ja noorsootöö spetsialist